- Hindi News
- National
- सांसद सिंधिया बदरवास मेंे इंटरसिटी रोकने, गुना ग्वालियर को डबल ट्रैक करने रेल मंत्री से मिले
सांसद सिंधिया बदरवास मेंे इंटरसिटी रोकने, गुना ग्वालियर को डबल ट्रैक करने रेल मंत्री से मिले
रेलमंत्री से मिले सिंधिया,ग्वालियर-चंबल संभाग में रेल सुविधाओं को बढ़ाने की रखी मांग
भास्कर संवाददाता|शिवपुरी
ग्वालियर-गुना का रेलवे ट्रैक दोहरीकरण होना चाहिए,साथ ही इंदौर जाने वाली इंटरसिटी एक्सप्रेस का स्टॉपेज बदरवास में भी हो ताकि यहां के यात्रियों को भी बदरवास से ही सीधी सुविधा इंदौर की मिले।इस तरह की कई मांगों को क्षेत्रीय सांसद ज्योतिरादित्य सिंधिया ने देश के रेल मंत्री सुरेश प्रभू के सामने रखा और इन सुविधाओं के जल्द विस्तार देने की मांग की गई तो रेल मंत्री ने इस दिशा में विभागीय अधिकारियों को शीघ्र ही सकारात्मक कार्रवाई करने के निर्देश दिये हैं। अगर यह मांगे मान ली जाती हैं तो अंचल के लोगों को काफी सुविधा होगी।
सांसद ज्योतिरादित्य सिंधिया ने रेल मंत्री सुरेश प्रभु से मुलाकात करते हुए।
सिंधिया ने रेल मंत्री के सामने इन मांगों को रखा
ग्वालियर से गुना रेलवे लाइन 230 कि.मी. और विजयपुर गुना से मक्सी रेलवे लाइन दूरी 200 कि.मी. का विद्युतीकरण कार्य
स्टापेज इंदौर-ग्वालियर/भिंड इंटरसिटी का बदरवास स्टेशन पर स्टापेज।
नई ट्रेन- ग्वालियर से बैंगलोर व्हाया शिवपुरी-गुना
ग्वालियर-आगरा शटल ट्रेन को शिवपुरी - गुना तक चलाया जाए।
इंदौर-ग्वालियर/भिंड इंटर सिटी में प्रथम श्रेणी एसी कोच का प्रावधान।
शिवपुरी रेलवे स्टेशन पर एक रिटायरिंग रूम व वीआईपी प्रतीक्षालय का निर्माण
ग्वालियर-भोपाल इंटरसिटी ट्रेन के समय में परिवर्तन कर इसे ग्वालियर से सुबह चलाया जाए और भोपाल से शाम को चले
इन ट्रेनों के फेरे बढ़ाने की मांग
सिंधिया ने रेल मंत्री से ग्वालियर-बांद्रा मुम्बई साप्ताहिक ट्रेन को सप्ताह के अन्य दिनों में भी चलाए जाने की मांग की जिससे शिवपुरी से प्रतिदिन मुंबई के लिए आने जाने का साधन मिले,इसके साथ शिवपुरी से निकलने वाली ग्वालियर- पुणे साप्ताहिक ट्रेन को सप्ताह में कम से कम दो बार चलाया जाए,जिससे यात्रियों को राहत हो।
पाडरखेड़ा स्टेशन का काम अप्रैल में होगा पूरा
पाडरखेड़ा स्टेन का निर्माण कार्य मार्च-अप्रेल तक पूरा करा लिया जाए ताकि इस ट्रैक से जब शिवपुरी से ग्वालियर के लिए और ग्वालियर से शिवपुरी के लिए ट्रेनें का आवागमन हो तो अन्य ट्रेनों व यातायात के लिए ट्रे क खुला मिला ताकि ट्रेन शिवपुरी से ग्वालियर और ग्वालियर से शिवपुरी सही समय से पहुंचे।
tgl_Latn sot_Latn hin_Deva hin_Deva hin_Deva mai_Deva hin_Deva awa_Deva hin_Deva bho_Deva bho_Deva bho_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva